SNOOPYHO TÁBOR
„Bíglí skaut je pripravený.“
Veľký braček, poraď mi.
Vieš, že sa k tebe po prvýkrát pridám v letnom tábore,
a chcem urobiť dobrý prvý dojem.
Mám si doniesť Spiacu Suzy alebo Pána Macka?
Páni, Sally. Netuším.
Spiaca Suzy ukáže ostatným táborníkom, že som starostlivá
a rada pomáham ostatným,
ale Pán Macko svedčí o tom, že sa nebojím divej zveri.
Nezoberieš si oboch?
Dobrý nápad.
Prvý dojem nikdy nemôže byť pridobrý.
Aha, svetoznámy Bíglí skautský vodca.
Pripravuješ sa na dobrodružstvo?
Keď už o tom hovoríme,
o chvíľu odchádzam do tábora.
Takže, ak so mnou chceš dovtedy stráviť čas,
teraz máš šancu.
Haló?
Áno.
Zvláštne. To je Centrála Bíglích skautov.
Čo ste hovorili? Rozumiem.
Naozaj? Ach, nie. To sú hrozné správy.
Áno, aj vy sa majte pekne.
Snoopy, neviem, ako ti to povedať,
ale vraj sú nespokojní s tvojím oddielom.
Ako veľmi?
Použili frázu „úplná hanba“.
Uvažujú, že ťa vyhodia z hnutia,
lebo tvoj oddiel nenazbieral dostatok odznakov.
Koľko odznakov ste nazbierali?
Žiadne? Ako je to vôbec možné?
Podľa Centrály máte na nazbieranie odznakov čas do leta.
Čo budeš robiť, Snoopy?
Teoreticky sa aj pobehovanie s krikom ráta.
Dúfam, že si tú hroznú deku nevezmeš do tábora.
Strašne ma to ponižuje.
Nemysli na to ako na deku.
Skôr ako na nevyhnutný nástroj na prežitie v lesoch.
Môže byť ďalšou vrstvou oblečenia,
povrazom na lezenie alebo aj prístreškom.
Mohli by sme ju použiť na založenie ohňa.
Nie som proti letnému táboru,
ale podľa mňa sa o prírode môžeš naučiť rovnako aj z knihy.
A v knihách nie sú komáre.
To myslíš vážne? Tábor je pecka.
Turistika, opekanie špekáčikov pri ohni.
Člnkovanie, opekanie špekáčikov pri ohni.
Plávanie, opekanie špekáčikov pri ohni.
Čo? Chutia mi špekáčiky.
Podľa môjho starkého tábor buduje charakter.
Čo to znamená?
To dospelí hovoria, keď sa chcú zdať múdri,
ale nevedia prísť na nič konkrétne.
Čo má za problém?
PRÍRUČKA BÍGLIEHO SKAUTA
Au.
„Oficiálna príručka Bíglieho skauta.“
Takže toto je taký tvoj sprievodca.
Možno ti pomôže vyriešiť dilemu s odznakmi.
„Pravý Bíglí skaut vníma každú novú výzvu ako príležitosť zažiariť.
Keď sa dostane do situácie, ktorá sa zdá neprekonateľná,
Bíglí skaut sa nevzdáva,
ale vzchopí sa a upevní svoje odhodlanie.“
„Keď Bíglí skaut pracuje so svojím verným oddielom,
dokáže čokoľvek.“
„Než sa vydá na dobrodružstvo,
Bíglí skaut si musí vytýčiť ciele,
lebo vie, že cesta sa vždy začína jediným krokom.“
„Bíglí skaut sa sústredí na úlohu.“
„Bíglí skaut je pripravený na všetko.“
- Ide sa do tábora. - Pane, sadneš si vedľa mňa?
Neviem sa dočkať vody.
Prišiel si sa rozlúčiť?
Dokelu, Snoopy.
Nemôžeš ísť so mnou.
Tento tábor je pre deti. Zvieratká tam nepúšťajú.
Musím ísť.
Ale veľa šťastia s tými odznakmi.
„Pravý Bíglí skaut vníma
každú novú výzvu ako príležitosť zažiariť.“
Z cesty!
- Sme tu! - Prvá!
Chudák Snoopy.
Nemá so sklamaním toľko skúseností ako ja.
Nech je kdekoľvek, dúfam, že je v poriadku.
„Budete Bíglím skautom?
Príprava obeda.
Turistika je zábavný spôsob, ako si užiť prírodu.
Ale ak chcete byť Bíglím skautom, pred odchodom sa musíte pripraviť.
„Uistite sa, že máte so sebou dostatok vody.“
„Vodu najlepšie prenesiete v poľnej fľaši.
Nezabudnite odskrutkovať vrchnák.“
„Tiež je dôležité zbaliť si občerstvenie.
Zvoľte niečo praktické.“
„Ak máte pochybnosti, vyberte sendviče.“
A môžete ich pripraviť so svojím oddielom.“
„Áno, voda a jedlo sú základným vybavením na výlet.
Samozrejme, ak to nevyjde,
neuškodí poznať telefónne číslo dobrej pizzerie.“
„Vták rybárom.“
Snoopy?
Snoopy! Zdalo sa mi, že si to ty.
Čo tu robíš?
„Oficiálna príručka Bíglieho skauta.“
Chceš povedať, že si ma sledoval až sem, aby si získal odznaky?
Nebude to tým, že som ti chýbal?
Nuž, ja ťa rád vidím.
Tak o ktorý odznak sa pokúsiš ako prvý?
Rybár?
To znie super.
Šplechotu poriadneho úlovku sa nič nevyrovná.
To sa hovorí.
Ja som ešte žiadnu rybu nechytil.
Ľudia hovoria, že odmenou za rybárenie nie je ryba,
ale to, že sa naučíš trpezlivosti a...
S kým hovoríš?
S nikým.
Podľa vedúceho máme skúsiť člnkovanie.
Tak ideme na vodu.
Je tak, Marcie?
Taký je plán.
Aj keď nevidím zmysel v kývajúcom sa kanoe,
keď tu máme úplne pevnú zem.
Kde máš zmysel pre dobrodružstvo?
Asi som si ho zabudla v autobuse.
Ste si istá, že táto loď je plavbyschopná?
Úplne bezpečná. Toho som sa obávala.
Počula si záchranárku, Marcie. Ide sa člnkovať.
Skús ma zastaviť, pane.
Vidíš, Marcie?
Presne, ako povedal vedúci.
„Nič sa nevyrovná člnkovaniu na čistom jazere obklopenom lesmi a oblohou.“
Nie je to upokojujúce?
Tak by som to nenazvala, pane.
Myslím, že veslovanie ti ide od ruky.
Teraz musíme popracovať na zmysle pre orientáciu.
Zázraky prírody.
Vieš, pane, keď si na to zvykneš, je tu vlastne celkom pekne.
Mám vás zavolať na váru.
Tak sa v tábore hovorí večeri.
Berú, kamoško?
Nuž, pamätaj, čo som povedal.
Uloviť rybu je super,
ale trpezlivosť a horlivosť sú samy osebe odmenou.
Naozaj by za to mal byť odznak.
Asi by sme sa mali vrátiť,
ale neponáhľajme sa.
Rada by som si to tu ešte užila.
Som rada, že si sa nevzdala.
Vydržala si a pozri, ako ďaleko si sa dostala.
Som na teba hrdá, Marcie.
Aj ja som na seba hrdá.
Trpezlivosť a horlivosť sú samy osebe odmenou.
Naozaj by za to mal byť odznak.
PODĽA CHARLESA M. SCHULZA
Preklad titulkov: Martina West
VĎAKA, SPARKY. OSTÁVAŠ V NAŠICH SRDCIACH.